Ingen kan si i hvor stor grad menneskeskapt forurensning har påvirket havet. Da de første oseanografer begynte å gjøre undersøkelser var den industrielle revolusjon kommet godt i gang, og påvirkningen var allerede da merkbar. Siden den gang har syntetiske stoffer spred seg ut til alle steder i havet. I moderne tid er det knapt mulig å finne noen upåvirkede habitater eller organismer.